У ягоным мастацтве адсутнічае ўсялякая, так бы мовіць, апавядальнасць. Асацыятыўныя паралелі маюць нібыта музычны характар. Абапіраючыся на свае пачуцці, мастак ідзе да жывапісна-пластычных канцэпцый, выкарыстоўвае рэчавыя матывы для стварэння вобраза. Самі падобныя матывы маюць толькі дапаможны характар — як словы пры выказванні думкі. Безумоўна, гэтыя “словы”-дэталі лёгка пазнаюцца ў творах Басава, выява “чытаецца” выразна.